
Opis predmetu zákazky  
„Simulačné centrum FSVaZ UKF v Nitre“
nákup a dodanie učebných pomôcok

Predmetom pripravovanej zákazky bude dodávka komplexného technologického vybavenia pre vybudovanie a zabezpečenie prevádzky simulačného centra zameraného na podporu praktickej výučby v študijných programoch ošetrovateľstvo a urgentná zdravotná starostlivosť. 
Cieľom dodávky bude vytvorenie funkčného simulačného prostredia umožňujúceho realizáciu výučby formou simulácie klinických situácií, nácviku praktických zručností a rozvoja rozhodovacích a komunikačných kompetencií študentov v podmienkach čo najviac sa približujúcich reálnemu zdravotníckemu prostrediu.
Predmet zákazky podľa prílohy zahŕňa:
· dodávku digitálnych a interaktívnych výučbových nástrojov vrátane riešení založených na 3D zobrazovaní a virtuálnej realite, určených na simuláciu klinických a urgentných stavov, 
· dodávku softvérových a hardvérových riešení umožňujúcich tvorbu, riadenie a vyhodnocovanie simulačných scenárov, kazuistík a tréningových situácií, 
· dodávku simulačných modelov a trenažérov určených na nácvik základných aj pokročilých ošetrovateľských a medicínskych výkonov, 
· dodávku pokročilých pacientskych simulátorov (dospelý a pediatrický pacient) umožňujúcich nácvik komplexných klinických a urgentných stavov, 
· dodávku zariadení a riešení umožňujúcich monitorovanie, riadenie a spätnú väzbu v procese simulačnej výučby. 
Súčasťou predmetu zákazky je aj:
· dodanie všetkých zariadení a komponentov, 
· ich doprava na miesto plnenia, 
· inštalácia a uvedenie do prevádzky, 
· otestovanie funkčnosti, 
· a zaškolenie personálu v rozsahu nevyhnutnom pre riadne používanie dodaného vybavenia. 
[bookmark: _GoBack]Dodané zariadenia musia byť nové, nepoužívané a nerepasované. Dodávka musí byť realizovaná ako celok. Súčasťou predmetu zákazky je aj poskytovanie záručného servisu a technickej podpory počas trvania záručnej doby.
Lehota dodania predmetu zákazky je najneskôr do 6 mesiacov od nadobudnutia účinnosti zmluvy.



